ddrg/super_eurlex huggingface dataset:
A Bizottság 2617/90/EGK rendelete

(1990. szeptember 11.)

a Közösségben közvetlen fogyasztásra szánt vajkoncentrátumra vonatkozó támogatás pályázati felhívás útján történő nyújtásáról szóló 429/90/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 3879/89/EGK rendelettel [1] módosított, a tej- és tejtermékpiac közös szervezéséről szóló, 1968. június 27-i 804/68/EGK tanácsi rendeletre [2] és különösen annak 7a. cikkének (3) bekezdésére,

mivel az 1265/90/EGK rendelettel [3] módosított 429/90/EGK bizottsági rendelet [4] támogatás nyújtását írja elő a piacról származó vajból vagy tejszínből készült és a Közösségben közvetlen fogyasztásra szánt vajkoncentrátumra vonatkozóan; mivel a vajkoncentrátumot lezárt csomagokba kell helyezni, amelyeken az említett rendelet 10. cikkének (3) bekezdésében található jelölések közül legalább egyet feltüntetnek; mivel tekintettel az élelmiszerek leírására vonatkozó nemzeti rendelkezésekre, ezek a jelölések nem fogják át az összes kereskedelmi lehetőséget, és ezért ezeket ki kell egészíteni;

mivel a 429/90/EGK rendelet 14. cikke bizonyos bejegyzések rávezetését írja elő a T5 ellenőrző példányra, amikor a csomagolt vajkoncentrátumot egy másik tagállambeli kiskereskedelem általi átvétel céljából szállítják; mivel a zavar elkerülése érdekében meg kell határozni, hogy az említett dokumentumot a 2823/87/EGK bizottsági rendeletnek [5] megfelelően kell kiadni és felhasználni;

mivel az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

A 429/90/EGK rendelet a következőképpen módosul:

1. a 10. cikk (3) bekezdésének hatodik francia bekezdése helyébe a következő szöveg lép:

"– "Beurre concentré – Règlement (CEE) no 429/90" vagy "beurre concentré pour la cuisine – Règlement (CEE) no 429/90" vagy "beurre concentré pour la cuisine et la pâtisserie – Règlement (CEE) no 429/90" vagy "beurre cuisinier – Règlement (CEE) no 429/90" vagy "beurre de cuisine – Règlement (CEE) no 429/90",;"

2. a 14. cikk bevezető mondata helyébe a következő szöveg lép:

"Amennyiben a csomagolt vajkoncentrátumot egy másik tagállambeli kiskereskedelem általi átvétel céljából szállítják, a 2823/87/EGK bizottsági rendeletnek [6] megfelelően kiadott és felhasznált T5-ös ellenőrző példány bemutatásával szolgáltatják a szükséges bizonyítékot. A T5-ös ellenőrző példány 104. rovata a következő bejegyzések egyikét tartalmazza:"

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1990. szeptember 11-én.

a Bizottság részéről

Ray Mac Sharry

a Bizottság tagja

[1] HL L 378. 1989.12.27., 1. o.

[2] HL L 148., 1968.6.28., 13. o.

[3] HL L 124., 1990.5.15., 34. o.

[4] HL L 45., 1990.2.21., 8. o.

[5] HL L 270., 1987.9.23., 1. o.

[6] HL L 270., 1987.9.23., 1. o.

--------------------------------------------------
A Bizottság 542/90/EGK rendelete

(1990. március 1.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 323/90/EGK rendelettel [1] módosított, a vám- és statisztikai nómenklatúráról, valamint a közös vámtarifáról szóló, 1987. július 23-i 2658/87/EGK tanácsi rendeletre [2] és különösen annak 9. cikkére,

mivel a 2658/87/EGK rendelet mellékletét képező Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelethez mellékelt táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett KN-kódok szerint kell besorolni;

mivel az e rendeletben előírt intézkedések összhangban vannak a Nómenklatúra-bizottság véleményével,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett árucikkek Kombinált Nómenklatúra szerinti besorolása a nevezett táblázat 2. oszlopában feltüntetett KN-kód alapján történik.

2. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1990. március 1-jén.

a Bizottság részéről

Christiane Scrivener

a Bizottság tagja

[1] HL L 36., 1990.2.8., 7. o.

[2] HL L 256., 1987.9.7., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

1.Műanyag lapok és hasonló anyagok tapadásgátló anyagaként szolgáló, karnaubaviasz alapú vizes emulzió | 38239098 | A besorolást a Kombinált Nómenklatúra 1. és 6. általános értelmezési szabálya, valamint a 3823, a 382390 és a 38239098 KN-kód indokolja. |

A termék nem rendelkezik a 3405 és 3809 KN-kód alá sorolt árucikkek jellemzőivel. |

2.Rendkívül csekély talkumtartalmú kloroprén (klór-butadién) kaucsuk a 40. árucsoport 3. megjegyzés b) pontjában felsorolt alakok egyikének megfelelő formában. A kaucsukdarabok összeragadását gátló talkumot az anyag felületére viszik fel. | 40024900 | A besorolást a Kombinált Nómenklatúra 1. és 6. általános értelmezési szabálya, a 40. árucsoport 5. megjegyzés b) pontjának 1. pontja, valamint a 4002, a 400249 és a 40024900 KN-kód indokolja. |

--------------------------------------------------
A Bizottság 1265/90/EGK rendelete

(1990. május 14.)

a Közösségben közvetlen fogyasztásra szánt vajkoncentrátumra vonatkozó támogatás pályázati felhívás útján történő nyújtásáról szóló 429/90/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 3879/89/EGK rendelettel [1] módosított, a tej- és tejtermékpiac közös szervezéséről szóló, 1968. június 27-i 804/68/EGK tanácsi rendeletre [2] és különösen annak 7a. cikke (3) bekezdésére,

mivel a 429/90/EGK rendelet [3] alapján támogatást adnak a Közösségben közvetlen fogyasztásra szánt vajkoncentrátumra; mivel meg kell határozni, hogy a támogatást az említett rendelet mellékletében található meghatározásoknak megfelelő vajkoncentrátumra nyújtják; mivel a méltányosság érdekében ezt a rendeletet a 429/90/EGK rendelet hatálybalépésének időpontjától kezdve kell alkalmazni;

mivel az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

A 429/90/EGK rendelet 1. cikkének (1) bekezdése helyébe a következő szöveg lép:

"(1) Támogatást adnak a 9. cikknek megfelelően jóváhagyott létesítményben készített és a Közösségben előállított tejszínből vagy vajból nyert, a mellékletben található előírásoknak megfelelő vajkoncentrátumra, feltéve hogy a vaj esetében az nem képezte az intervenciós hivatalok általi felvásárlás vagy magánraktározási támogatások tárgyát. A vajkoncentrátumot a Közösségben közvetlen fogyasztásra szánják."

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ezt a rendeletet 1990. március 1-jétől kezdődő hatállyal kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1990. május 14-én.

a Bizottság részéről

Ray Mac Sharry

a Bizottság tagja

[1] HL L 148., 1968.6.28., 13. o.

[2] HL L 378., 1989.12.27., 1. o.

[3] HL L 45., 1990.2.21., 8. o.

--------------------------------------------------
HELYESBÍTÉS
a vámmentességek közösségi rendszerének létrehozásáról szóló 918/83/E GK rendelet
módosításáról szóló 3357/91/EGK tanácsi rendelethez
(Az Európai Közösségek Hivatalos Lapja L 318., 1991.11.20., 3. o.; magyar nyelvű különkiadás 2. fejezet,
04. kötet, 236. o.)
1. Az 1. cikk 4. pontjában „az 57. cikk (2) bekezdése második albekezdésébe n”
a következő szövegrész: „…akölcsönadást,bérbeadástvagyátruházásabehozatalivámokelőzetes
megfizetéséhez kötött olyan vámtétellel, amely a kölcsönadás, bérbeadá s
vagy átruházás napján alkalmazandó, az árucikkek típusa és az illetékeshatóságok által becsült vagy elfogadott …”
helyesen: „… a kölcsönadásnál, bérbeadásnál vagy átruházásnál az importvámokatelőzetesenmegkellfizetniakölcsönadás,bérbeadásvagyátruházásnapj án
alkalmazandó vámtétellel, az illetékes hatóságok által megállapított é s
elfogadott árutípus és vámérték …”.02/16. kötet HU Az Európai Unió Hivatalos Lapja 127
A Bizottság 3411/91/EGK rendelete

(1991. november 21.)

egyes árucikkeknek a Kombinált Nómenklatúra szerinti besorolásáról szóló 964/91/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 2242/91/EGK rendelettel [1] módosított, a vám- és statisztikai nómenklatúráról, valamint a közös vámtarifáról szóló, 1987. július 23-i 2658/87/EGK tanácsi rendeletre [2] és különösen annak 9. cikkére,

mivel a 2293/91/EGK rendelettel [3] módosított 946/91/EGK bizottsági rendeletet [4], amely többek között egyes gombákat a 20031010 KN-kód alá sorolt, ebben a tekintetben 1991. november 1-jétől kell alkalmazni; mivel a közös kereskedelempolitikával kapcsolatos okokból kívánatosnak tűnik ezt a korábban már egyszer elhalasztott időpontot ismét elhalasztani; mivel ennek megfelelően a 946/91/EGK rendeletet módosítani kell;

mivel az e rendeletben előírt intézkedések összhangban vannak a Nómenklatúra-bizottság véleményével,

ELFOGADTA EZT A RENDELETET:

1. cikk

A 946/91/EGK rendelet 2. cikkének második bekezdésében szereplő 1991. november 1-jei időpont helyébe 1992. május 1-je lép.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ezt a rendeletet 1991. november 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1991. november 21-én.

a Bizottság részéről

Christiane Scrivener

a Bizottság tagja

[1] HL L 204., 1991.7.27., 21. o.

[2] HL L 256., 1987.9.7., 1. o.

[3] HL L 209., 1991.7.31., 22. o.

[4] HL L 100., 1991.4.20., 14. o.

--------------------------------------------------
A Tanács 3499/91/EGK rendelete

(1991. november 28.)

a földközi-tengeri halászati erőforrások védelmére és kezelésére vonatkozó kutatásokra és kísérleti projektekre vonatkozó közösségi keret létrehozásáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre,

tekintettel a Spanyolország és Portugália csatlakozási okmányával módosított, a halászati erőforrások védelmére és kezelésére szolgáló közösségi rendszer létrehozataláról szóló, 1983. január 25-i 170/83/EGK tanácsi rendeletre [1] és különösen annak 11. cikkére,

tekintettel a Bizottság javaslatára,

mivel a 170/83/EGK rendelet 2. cikke szerint a Tanácsnak a rendelkezésre álló tudományos vélemény figyelembevételével szövegezi meg az említett rendelet 1. cikkében megállapított célok eléréséhez szükséges védelmi intézkedéseket;

mivel a halászati erőforrások védelmi és kezelési politikájának végrehajtása egyre inkább létfontosságúvá válik a földközi-tengeri térségben, annak halászati vagyona megóvása céljából, és hogy e vagyon különösen a part menti népesség hasznára váljon;

mivel a közös rendszer bevezetési folyamatának kezdeti szakaszában a kutatások és a kísérleti projektek elvégzésének célja, hogy felismerjék azokat a pontokat, ahol a közösségi intézkedések valószínűleg megoldást nyújtanak a különleges és különösen sürgős problémákra;

mivel ebből a célból a Bizottság Halászati Állandó Bizottságának támogatásával el kell fogadnia ezeknek az intézkedéseknek a részletes alkalmazási szabályait,

ELFOGADTA EZT A RENDELETET:

1. cikk

A földközi-tengeri halászati erőforrások védelmére és kezelésére vonatkozó közös rendszer fokozatos bevezetésének részeként a Bizottság által meghatározott feltételek szerint közösségi pénzügyi hozzájárulást kell biztosítani a kutatások és kísérleti projektek számára.

2. cikk

Az 1. cikkben említett tanulmányoknak és kísérleti projekteknek a következő prioritási területekre kell vonatkozniuk:

- hagyományos halászati struktúrák,

- speciális halászat, mint a szivacs-, korall-, tengeri uborka- és algahalászat fejlesztése,

- halászati tevékenység ellenőrzése,

- statisztikai hálózat fejlesztése,

- a kutatás és a tudományos adatok felhasználásának koordinálása.

3. cikk

A Bizottság az 1. cikkben említett kutatásokról és kísérleti projektekről a Halászati Állandó Bizottsággal való konzultációt követően hoz döntést.

4. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1991. november 28-án.

a Tanács részéről

az elnök

J. Pronk

[1] HL L 24., 1983.1.27., 1. o.

--------------------------------------------------
A Bizottság 3863/91/EGK rendelete

(1991. december 16.)

a rák tekintetében az Egyesült Királyság egyes part menti területein alkalmazandó legkisebb forgalmazási méret meghatározásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 3162/91/EGK rendelettel [1] módosított, a garnélarákra (Crangon crangon), a nagy tarisznyarákra (Cancer pagurus) és a norvég homárra (Nephrops norvegicus) vonatkozó közös forgalmazási előírások megállapításáról szóló, 1976. január 19-i 104/76/EGK tanácsi rendeletre [2] és különösen annak 7. cikke (4) bekezdésére,

mivel az Egyesült Királyság egyes part menti területein a rák iránti helyi és regionális kereslet kielégítése érdekében engedélyezni lehet a 104/76/EGK rendelet 7. cikke (1) bekezdésének b) pontjában meghatározott legkisebb mérettől való kivételes eltérést;

mivel az említett fajok esetében a meghatározott legkisebb mérettől való eltérés mértékének tükröznie kell azt a tényt, hogy az említett területek termelési feltételei különbözőek;

mivel az e rendeletben előírt intézkedések összhangban vannak a Halászatitermék-piaci Irányítóbizottságának véleményével,

ELFOGADTA EZT A RENDELETET:

1. cikk

(1) Skócia part menti területein, Wales-nek a Cemaes Headtől a Wales és Anglia közötti határ legészakabbra fekvő pontjáig terjedő part menti területein, Kent és Essex part menti területein, Északkelet-Angliának a Humberside déli határától Northumberland északi határáig terjedő part menti területein, valamint Északnyugat-Angliának a Cheshire déli határától a Cumbria területén az 54°11,3′ északi szélességi foknál lévő Haverigg Point-ig terjedő part menti területein a nagy tarisznyarák legkisebb forgalmazási mérete 12,5 cm.

(2) Lincolnshire, Norfolk és Suffolk part menti területein és a Cumbriai Tengeri Halászati Körzetben a nagy tarisznyarák legkisebb forgalmazási mérete 11,5 cm.

2. cikk

Az 1048/86/EGK bizottsági rendelet [3] hatályát veszti.

3. cikk

Ez a rendelet 1992. január 1-jén lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben 1991. december 16-án.

a Bizottság részéről

Manuel Marín

alelnök

[1] HL L 300., 1991.10.31., 1. o.

[2] HL L 20., 1976.1.28., 35. o.

[3] HL L 96., 1986.4.11., 14. o.

--------------------------------------------------
A Bizottság 1559/91/EGK rendelete

(1991. június 7.)

a konzervananászra vonatkozó termelési támogatási rendszer részletes alkalmazási szabályainak megállapításáról szóló 2077/85/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1699/85/EGK rendelettel módosított [1], a konzervananász termelési támogatási rendszerének létrehozásáról szóló, 1977. március 14-i 525/77/EGK tanácsi rendeletre [2] és különösen annak 8. cikkére,

mivel legutóbb a 344/86/EGK rendelettel [3] módosított 2077/85/EGK bizottsági rendelet [4] a feldolgozott gyümölcsök és zöldségek termelési támogatására vonatkozó bizonyos szabályok alkalmazását kiterjesztette a konzervananászra is; mivel azon rendelet hivatkozásait az 1558/91/EGK bizottsági rendelet [5] elfogadását, valamint a legutóbb a 2472/90/EGK bizottsági rendelettel [6] módosított 2658/87/EGK tanácsi rendelet [7] I. mellékletében szereplő Kombinált Nómenklatúra módosítását követően fel kell frissíteni;

mivel a 1558/91/EGK rendelet új részletes szabályokat állapít meg a feldolgozott gyümölcs- és zöldségtermékekre vonatkozó termelési támogatási rendszer alkalmazására; mivel ezek az intézkedések a konzervananászra is vonatkoznak;

mivel az e rendeletben előírt intézkedések összhangban vannak a Feldolgozottgyümölcs- és Feldolgozottzöldség-piaci Irányítóbizottság véleményével,

ELFOGADTA EZT A RENDELETET:

1. cikk

A 2077/85/EGK rendelet 1. cikke a következőképpen módosul:

"1. cikk

(1) Az 525/77/EGK rendeletben előírt termelési támogatási rendszer alkalmazásában: "konzervananász" a 20082051, 20082059, 20082071, valamint 20082079 KN-kód alá tartozó olyan hámozott és középső rész nélküli ananász vagy ananász darabok, amelyek hőkezelésen estek át és amelyeket hermetikusan lezárt edénybe, cukortartalmú sziruppal leöntve csomagoltak, valamint a teljes cukortartalmuk homogenizálás után legalább 14 %.

(2) Az alábbi cikkekben előírt rendelkezések sérelme nélkül a konzervananász termelési támogatásának megítéléséhez az 1558/91/EGK rendelet [8] 2, 3, 6, 7, 9, 10, 11. cikkét, 12. cikke (1) bekezdését, valamint 14-17. cikkét kell alkalmazni."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1991. június 7-én.

a Bizottság részéről

Ray Mac Sharry

a Bizottság tagja

[1] HL L 163., 1985.6.22., 12. o.

[2] HL L 73., 1977.3.21., 46. o.

[3] HL L 41., 1986.2.18., 28. o.

[4] HL L 196., 1985.7.26., 15.o.

[5] HL L 144., 1991.6.8., 31. o.

[6] HL L 107., 1991.4.27., 10. o.

[7] HL L 256., 1987.9.7., 1. o.

[8] HL L 144., 1991.6.8., 31.o.

--------------------------------------------------
A Bizottság 441/91/EGK rendelete

(1991. február 25.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 53/91/EGK rendelettel [1] módosított, a vám- és statisztikai nómenklatúráról, valamint a közös vámtarifáról szóló, 1987. július 23-i 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazásának érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, vagy azt további albontással egészíti ki, és amelyet különös közösségi rendelkezések határoznak meg az áruforgalommal kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelethez mellékelt táblázat 1. oszlopában megnevezett árucikkeket a 3. oszlopban kifejtett indokok alapján a 2. oszlopban feltüntetett megfelelő KN-kódok szerint kell besorolni;

mivel e rendelet érinti az 1278/83/EGK bizottsági rendeletben [3] említett termékeket is; mivel ezért az utóbbi rendeletet hatályon kívül kell helyezni.

mivel az e rendeletben előírt intézkedések összhangban vannak a Nómenklatúra Bizottság véleményével,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett árucikkek Kombinált Nómenklatúrán belüli besorolása az említett táblázat 2. oszlopában feltüntetett megfelelő KN-kódok szerint történik.

2. cikk

Az 1287/83/EGK rendelet hatályát veszti.

3. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1991. február 25-én.

a Bizottság részéről

Christiane Scrivener

a Bizottság tagja

[1] HL L 7., 1991.1.10., 14. o.

[2] HL L 256., 1987.9.7., 1. o.

[3] HL L 137., 1983.5.26., 11. o.

--------------------------------------------------

MELLÉKLET

ÁRUMEGNEVEZÉS | KN-KÓD szerinti besorolás | Indoklás |

| |

(1) | (2) | (3) |

Műanyag baba mozgatható végtagokkal, magassága 140 mm, átlátszó, műanyagból készült mellkasába körülbelül 10 gramm, szacharózt tartalmazó apró édességet (rágógumit) töltöttek, amely a baba övcsatja alatti nyíláson keresztül vehető ki. | 17041019 | rágógumi | A besorolást a Kombinált Nómenklatúra 1., 5b. és 6. általános értelmezési szabályai, valamint az 1704, az 170410, az 17041019 vagy az 17041099 (a szacharóz-tartalomtól függően), illetve a 9502, a 950210 és a 95021010 KN-kód megfogalmazása határozzák meg. Ezek a babák szokásosan nem rágógumi csomagolására szolgálnak, ezért ezeket külön kell besorolni. |

17041099 |

95021010 | baba |

--------------------------------------------------
A Bizottság 3657/91/EGK rendelete

(1991. december 16.)

Spanyolország számára a napraforgómag harmadik országból történő behozatalára vonatkozó vámok teljes felfüggesztésének engedélyezéséről

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel Spanyolország és Portugália csatlakozási okmányára és különösen annak 75. cikke (4) bekezdésére,

mivel Spanyolország engedélyt kért a napraforgómag harmadik országból történő behozatalára vonatkozó vámok 1992. január 1-jétől történő felfüggesztésére;

mivel az e rendeletben előírt rendelkezések összhangban vannak az Olaj- és Zsírpiaci Irányítóbizottság véleményével,

ELFOGADTA EZT A RENDELETET:

1. cikk

Spanyolország jogosult a harmadik országokból származó behozatalra vonatkozó vám teljes felfüggesztésére a napraforgómag tekintetében, kivéve a 12060090 KN-kód alá tartozó vetőmagnak minősülő napraforgómagot.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ezt a rendeletet 1992. január 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1991. december 16-án.

a Bizottság részéről

Ray Mac Sharry

a Bizottság tagja

--------------------------------------------------